stanford-oval/wikipedia huggingface dataset:
Cawnporen piiritys
Piiritys

Useat Cawnporen sepoy-yksiköistä kapinoivat 5. kesäkuuta 1857. Bengalilainen ratsuväki ryösti Nana Sahibin miesten avulla Cawnporen kassan. Nana Sahibista tuli Cawnporen kapinoitsijoiden johtaja. Hyökkäykset brittien varuskuntaa vastaan alkoivat 6. kesäkuuta. Puolustajat olivat valmistautuneet tilanteeseen huonosti. Piiritettyinä oli noin 1 000 brittiä, jotka olivat vetäytyneet linnoitettuun asemaan hieman varsinaisen kaupungin ulkopuolella. Puolustajat alkoivat lopulta kärsiä nälästä. Varuskunta piti kuitenkin puoliaan kolme viikkoa kestäneen piirityksen aikana. Lopulta Wheeler taipui Sahibin 25. heinäkuuta tarjoamaan sopimukseen, jonka mukaan puolustajien sallittaisi poistua Cawnporesta Allahabadiin Gangesjokea pitkin. Britit alkoivat nousta veneisiin 27. kesäkuuta. Kesken kaiken alkoi sepy-kapinallisten ankara tykki- ja muskettituli joen vastarannalta, jota seurasi ratsuväen hyökkäys. Monet britit saivat surmansa tulituksessa, vihollisen miekoista tai palavissa veneissä. Surmattujen mukana oli myös kenraalimajuri Wheeler. Antautuneet miehet surmattiin ja joukko brittinaisia ja lapsia otettiin vangeiksi.
Seuraukset > Bibigharin verilöyly

15. heinäkuuta 120–125 naista ja lasta olivat vankeina Cawnporen Bibighar-rakennuksella. Nana Sahib kuuli myöhemmin Cawnporea lähestyvästä prikaatinkenraali Henry Havelockin komentamasta brittiarmeijasta. Sahib päätti teloituttaa kaikki vankinsa ennen brittien saapumista, vaikka hänen neuvonantajansa olivat häntä vastaan. Myös kapinoineet sepoyt kieltäytyivät toteuttamasta verityötä. Lopulta löydettiin kuitenkin viisi tekoon suostunutta miestä. 120 henkilöä oli surmattu saman päivän iltaan mennessä. Surmattujen ruumiit heitettiin Gangesiin tai kaivoihin. Havelockin armeija voitti kapinalliset 16. heinäkuuta.
Seuraukset > Brittien kosto

Kaupungin takaisinvallanneet brittijoukot kauhistuivat löytämäänsä näkyä. Sotilaat raivostuivat ja alkoivat kostaa tekoja kapinallisille. Monet vangeiksi otetuista pakotettiin nuolemaan puhtaaksi Bibigharin veriset lattiat ja uskonnollisille vangeille pakkosyötettiin sikaa ja nautaa islamin ja hindulaisuuden sääntöjen vastaisesti. Useimmat teloitettavista hirtettiin, mutta osa sidottiin tykkien suulle. Tykkiä laukaistaessa ruumiiden kuvailtiin sinkoutuvan pieniksi paloiksi. Jälkimmäistä menetelmää pelättiin erityisen paljon, koska sen uskottiin estävän kuoleman jälkeisen elämän.
Valokuva piirityksen aikaisista brittien asemista piirityksen jälkeen.
Gangesin rantaa paikalla, jolla joukko brittisotilaita surmattiin.
Muistomerkki kaivolla, jonne surmattujen ruumiita oli heitetty 15. heinäkuuta.
Exit (albumi)

| Exit Rotten Sound |
| --- | --- | --- |

Studioalbumin tiedot
 Äänitetty : elo–syyskuu 2004 Soundlab Studios
 Julkaistu: 5. tammikuuta 2005
 Formaatti: CD, LP
 Tuottaja(t): Mieszko Talarczyk
 Tyylilaji: grindcore
 Kesto: 28.25
 Levy-yhtiö: Spinefarm, Willowtip
Listasijoitukset
  Suomen virallinen lista: 22.
Rotten Soundin muut julkaisut
| From Crust ’Til Grind 2003 | Exit 2005 | Consume to Contaminate 2006 |
Exit on grindcore-yhtye Rotten Soundin vuonna 2005 julkaistu neljäs albumi. Hieman albumin julkaisun jälkeen Rotten Soundin tunnetuin ja pitkäaikaisin rumpali Kai Hahto erosi yhtyeestä, koska halusi keskittyä perheeseensä ja Wintersuniin.
Albumin tuotti ruotsalaisen grindcore-yhtyeen Nasumin vokalisti Mieszko Talarczyk, joka menehtyi vuoden 2004 Intian valtameren maanjäristyksen aiheuttamassa tsunamissa 26. joulukuuta 2004.
Kappaleet

Exit – 1.05
Burden – 1.44
Sell Your Soul – 1.23
V. S. A. – 2.10
Follow – 1.37
Maggots – 0.33
Slave – 1.34
Mass Suicide – 1.53
Soil – 1.31
Fail and Fall – 0.42
Greed – 0.48
Slay – 0.50
Western Cancer – 1.22
Nation – 1.47
Havoc – 1.39
Traitor – 1.13
XXI – 1.35
The Weak – 4.54
Kappaleet > Vinyylipainoksen bonuskappaleet

Homicide – 0.30
Oppression – 0.28
Kokoonpano

Keijo Niinimaa – laulu
Mika Aalto – kitara
Toni Pihlaja – bassokitara
Kai Hahto – rummut
Kokoonpano > Tuotanto

Mieszko Talarczyk – tuottaja, äänittäjä, miksaaja, masteroija
Håkan Åkesson – masteroija
Ville Angervuori – layout
Arvostelut

Imperiumi: 8½/10
Lammaszine: positiivinen
Metal Storm: 8/10
Soundi:
Aiheesta muualla

Albumi Exit (albumi) Encyclopaedia Metallum -sivustolla (englanniksi)
Exit discogs.com -sivustolla
Rotten Sound
| Keijo Niinimaa • Mika Aalto • Sami Latva • Kristian ToivainenToni Pihlaja • Ville Väisänen • Kai Hahto • Masa Kovero • Jorma Hirvonen • Pekka Ranta • Mika Häkki • Juha Yli-Koski |
| --- | --- |
Studioalbumit:  Under Pressure • Drain • Murderworks • Exit • Cycles • Cursed • Abuse to Suffer • Apocalypse
EP:t:  Sick Bastard • Psychotic Veterinarian • Loosin' Face • Still Psycho • Consume to Contaminate • The Rotten Sound • Napalm • Species at War • Suffer to Abuse
Kokoelmat:  From Crust 'Til Grind
Split-albumit:  Splitted Alive • 8 Hours of Lobotomy • Seeds of Hate
Singlet:  ”Curses”
Videografia:  Murderlive
Frans Junnelius

Frans Junnelius (1850 Oulu – 1916 Kemi) oli pankinjohtaja ja Kemin kaupunginvaltuuston puheenjohtaja.
Ura

Junnelius toimi Salon kihlakunnan henkikirjoittajana ja kruununvoudin apulaisena vuosina 1868–1874. Vuosina 1875–1886 hän toimi Vaasan ja Oulun lääninhallitusten konttoristina. Vuosina 1872–1889 hän hoiti väliaikaisesti myös henkikirjoittajan, kruununvoudin, lääninkamreerin ja lääninkirjurin toimia Kemissä. Junnelius suoritti 1893 kamreerin tutkintoa vastaavat opinnäytteet. Kemin kaupunginvaltuustossa hän toimi varapuheenjohtajana 1900–1903 ja oli lisäksi rahatoimikamarin esimies, valtuuston puheenjohtaja Junnelius oli 1904–1905. Junnelius oli päätoimessaan Kemin Kansallis-Osake-Pankin tarkastajana, johtajana ja johtokunnan jäsenenä 1892–1916.
Henkilöhistoria

Junnelius oli naimisissa Kemin yhteiskoulun opettajan Johanna (Hanna) Liuskin kanssa. Hanna Liuski oli yksi ensimmäisistä kolmesta Myllytullin koulusta valmistuneesta naisylioppilaasta. Perheeseen syntyi kolme lasta, joista yksi oli lääkäri Frans Einari Jounela (s. 1900). Junnelius rakennutti Kemiin 1901 nikkarityylisen puutalon, Junneliuksen talon, joka on suojelukohde.
Aiheesta muualla

Kemin Kauppakoulun historiaa
Junneliuksen talo Kemissä Sankarikadun ja Sauvosaarenkadun risteyksessä
David Babunski

| 0 | 1 | 2 | 3 |
| --- | --- | --- | --- |

Henkilötiedot
Koko nimi: David Babunski
Syntymäaika: 1. maaliskuuta 1994 (ikä 30)
Syntymäpaikka: Skopje, Pohjois-Makedonia
Pelipaikka: vasen laituri
Pituus: 176 senttimetriä
Seura
Seura:  Punainen tähti
Pelinumero: 18
Junioriseurat
:  UDA Gramenet
2006–2013:  FC Barcelona
Seurat
| Vuodet | Seura | O | (M) |
| 2013–2016 |  FC Barcelona B | 48 | (1) |
| 2016– |  Punainen tähti | 2 | (0) |
Maajoukkue
| 2010–2011 |  Pohjois-Makedonia U17 | 4 | (0) |
| 2011–2012 |  Pohjois-Makedonia U19 | 3 | (1) |
| 2012– |  Pohjois-Makedonia U21 | 8 | (2) |
| 2013– |  Pohjois-Makedonia | 6 | (0) |
 Seurajoukkueuran tilastot kattavat vain kansalliset sarjat, päivitetty 14. tammikuuta 2015.  Maajoukkueuran tilastot päivitetty 16. tammikuuta 2015.
David Babunski (mak. Давид Бабунски,s. 1. maaliskuuta 1994 Skopje) on pohjoismakedonialainen jalkapalloilija, pelipaikaltaan vasen laituri. Hän edustaa Serbian Superliigassa pelaavaa Belgradin Punaista tähteä.
Ura

Babunski on hankkinut jalkapallo-oppinsa Espanjassa. Hän siirtyi 12-vuotiaana juniorina FC Barcelonan junioriakatemiaan. Hän nousi Barcelonan reservijoukkueeseen kaudeksi 2013/14. Debyyttiottelunsa hän pelasi elokuussa 2013 CD Lugoa vastaan.
Tammikuussa 2016 Babunski allekirjoitti 2,5-vuotisen sopimuksen Serbian Superliigassa pelaavan Belgradin Punaisen tähden kanssa.
Maajoukkuetasolla Babunski edustaa kotimaansa Pohjois-Makedonian maajoukkuetta, jonka paidassa hän debytoi elokuussa 2013 harjoitusottelussa Bulgariaa vastaan.
Babunskin isä Boban Babunski oli myös ammattilaisjalkapalloilija, joka pelasi vuosina 1993–2000 23 A-maaottelua Pohjois-Makedonian paidassa. Peliuransa jälkeen hän on toiminut jalkapallon parissa valmennustehtävissä.
Danny Gabbidon

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Daniel Leon Gabbidon
Syntymäaika: 6. huhtikuuta 1981 (ikä 43)
Syntymäpaikka: Cwmbran, Wales
Pelipaikka: puolustaja
Pituus: 178 senttimetriä
Seurat
| Vuodet | Seura | O | (M) |
| 1998-2000 |  West Bromwich | 20 | (0) |
| 2000 | →  Cardiff City | 7 | (0) |
| 2000–2005 |  Caerdiff City | 193 | (10) |
| 2005-2011 |  West Ham | 96 | (0) |
| 2011- |  QPR | 17 | (0) |
Maajoukkue
| 1999-2001 |  Wales U-21 | 17 | (0) |
| 2002–2013 |  Wales | 49 | (0) |
 Seurajoukkueuran tilastot kattavat vain kansalliset sarjat, päivitetty 11. helmikuuta 2012.  Maajoukkueuran tilastot päivitetty 10. marraskuuta 2018.
Daniel Leon "Danny" Gabbidon (s. 8. elokuuta 1979, Cwmbran) on walesiläinen jalkapalloilija, joka pelasi muun muassa Englannin Valioliigassa ja edusti West Bromwich Albionia, Cardiff Cityä, West Hamia, Queens Park Rangersia ja Crystal Palacea. Hänen pelipaikkansa oli puolustaja.
Ura

Gabbidon aloitti ammattilaisuransa vuonna 1998 West Bromwich Albionissa. Sieltä Gabbidon siirtyi walesiläisseura Cardiff Cityyn, ensin lainalle ja lopulta vakituisella siirrolla syksyllä 2000. Cardiffissa ollessaan Gabbidon teki myös A-maajoukkuedebyttinsä Tšekkiä vastaan maaliskuussa 2002. Vuotta myöhemmin hän oli yhdessä toisen maajoukkuemiehen Robert Earnshawin kanssa nostamassa Cardiffia sarjatasoa ylemmäs, silloiseen 1. divisioonaan, joka tunnetaan nykyään nimellä Englannin mestaruussarja.
Gabbidon siirtyi kesällä 2005 Valioliigaseura West Ham Unitediin yhdessä toisen puolustajan James Collinsin kanssa, Cardiffin jouduttua taloudellisiin ongelmiin. Saman vuoden lopulla hänet valittiin Walesin vuoden jalkapalloilijaksi. West Hamin aikoina Gabbidon kärsi paljon loukkaantumisista, ja oli yhtäjaksoisesti sivussa joulukuusta 2007 elokuuhun 2009 saakka.
Gabbidon teki vapaana pelaajana sopimuksen Valioliigaan juuri nousseen Queens Park Rangersin kanssa heinäkuussa 2011, oltua sitä ennen seurassa koeajalla. Hänen ensimmäinen sarjaottelunsa seurassa meni täysin penkin alle, Gabbidonin tehtyä oman maalin 4-0 -tappioon päättyneessä ottelussa Bolton Wanderersia vastaan.
Ura > Maajoukkueura

Maajoukkuedebyyttinsä vuonna 2002 tehnyt Gabbidon ehti jo lopettaa maajoukkueuransa lokakuussa 2010, mutta maajoukkueen tuolloin uusi päävalmentaja Gary Speed sai vakuuteltua hänet kumoamaan päätöksensä myöhemmin talvella. Kaikkiaan hän pelasi 49 A-maaottelua.
Käännös suomeksi
Costa Fortuna

| Costa Fortuna |
| --- | --- |
 Costa Fortuna Tallinnassa 4. heinäkuuta 2012.
Tyyppi:  Risteilyalus
Lippuvaltio:   Italia
Kotipaikka:  Genova
IMO-numero:  9239783
MMSI-numero:  247094800
Tunnuskirjaimet:  IBNY
Omistaja:  Costa Crociere S.p.A.
Rakennustelakka:  Fincantieri, Genova Italia
Rakennusnumero:  6086
Vesillelasku:  2002
Neitsytmatka:  3. joulukuuta 2003
Tekniset tiedot
Kansien määrä:  17 (matkustajille 13)
Pituus:  272,20 m
Leveys:  35,50 m
Syväys:  8,20 m
Bruttovetoisuus (GT):  102 200
Koneisto:  4 × Sulzer 16ZAV4OS, 2 × Sulzer 12ZAV40S
Koneteho:  62 900 kW
Nopeus:  41 km/h
Nopeus:  22,0 kn
Hyttipaikkoja:  3 470
Hyttejä:  1 358 (liikuntarajoitteisille 27)
Miehistö:  1 027
Sisaralukset:  Carnival Triumph, Carnival Victory ja Costa Magica
Lähteet:  http://www.faktaomfartyg.se/costa_fortuna_2003.htm
Costa Fortuna on Costa Crocieren vuonna 2003 Italiassa valmistettu risteilyalus. Se risteilee Pohjois-Euroopassa Välimerellä, Atlantilla sekä Karibialla.
Rakentaminen

Aluksen keulaosa laskettiin vesille 11. heinäkuuta 2002 Palermossa ja peräosa samana vuonna 11. marraskuuta Genovassa. Aluksella syttyi 14. huhtikuuta 2003 tulipalo sen ollessa viimeisteltävänä Genovassa. Tulipalo saatiin kuitenkin nopeasti hallintaan ja se sammutettiin pian sen jälkeen. Aluksen kastoi 22. marraskuuta italialainen näyttelijätär Maria Grazia Cucinotta Costa Fortunaksi Genovan risteilijäterminaalissa. Alus luovutettiin 31. lokakuuta genovalaiselle Costa Crociere SpA:lle.
Aiheesta muualla

Wikimedia Commonsissa on kuvia tai muita tiedostoja aiheesta .
Costa Cruisesin viralliset kotisivut
Costa Fortuna.
Delbert Mann

Delbert Mann vuonna 1967.
Delbert Martin Mann, Jr. (30. tammikuuta 1920 Lawrence, Kansas – 11. marraskuuta 2007 Los Angeles, Kalifornia) oli yhdysvaltalainen elokuvaohjaaja. Hän valmistui Vanderbiltin yliopistosta Tennesseen osavaltion Nashvillessä. Hän oli naimisissa Ann Caroline Mannin kanssa tämän kuolemaan saakka 2001.
Delbert Mann voitti parhaan ohjauksen Oscar-palkinnon ensimmäisestä pitkästä elokuvastaan Marty (1955) ja jatkoi uraansa näytelmäsovituksilla kuten Poikamiesilta (1957), Eri pöydissä (1958), Intohimot jalavien alla (1958) ja Pimeät portaat (1961).  Hänen muita ohjaustöitään ovat Doris Day -komediat Rakkaani, tule takaisin (1961) ja Minkin kosketus (1962) sekä televisiolle tehty sotaelokuva Länsirintamalta ei mitään uutta (1979). Näyttelijät pitivät häntä erittäin rauhallisena ja miellyttävänä ohjaajana. Uransa loppuvuosina Mann työskenteli lähinnä televisiolle.
Mann toimi vuosina 1967–1971 Directors Guild of American puheenjohtajana. Hänellä on tähti Hollywood Walk of Famella.
Filmografiaa

| --- | --- |
 Marty (1955)  Poikamiesilta (1957)  Eri pöydissä (1958)  Intohimot jalavien alla (1958)  Rakkauden jälkikesä (1959)  Pimeät portaat (1961)  Rakkaani, tule takaisin (1961)  Iwo Jiman sankari (1961)  Minkin kosketus (1962)  Pian ennenkuin sulaa (1964)  Rakkaus mielessään (1964)  Kotkat kokoontuvat (1964) :  Nainen ilman kasvoja (1965)  Veijareiden markkinat (1967)  Heidi (1968)  Kotiopettajattaren romaani (1970)  David Copperfield (1970)  Operaatio ylilento (1976)  Eron edessä (1978)  Isoisä ja Frank (1978)  Länsirintamalta ei mitään uutta (1979)  Pako pimeässä (1981)  Kuolema Kaliforniassa (1985)  Kenraali Patton – viimeinen taistelu (1985)  Lilyn tarina (1994)
Danny Faure

| Danny Faure |
| --- | --- |
 Danny Faure vuonna 2010.
Seychellien presidentti
 16. lokakuuta 2016 – 26. lokakuuta 2020  
Edeltäjä:  James Michel
Seuraaja:  Wavel Ramkalawan
Seychellien varapresidentti
 1. heinäkuuta 2010 – 16. lokakuuta 2016  
Edeltäjä:  Joseph Belmont
Seuraaja:  Vincent Meriton
Henkilötiedot
Syntynyt: 8. toukokuuta 1962 (ikä 62) Kilembe, Uganda
Tiedot
Puolue:  kansanpuolue (Parti Lepep)
Danny Faure (8. toukokuuta 1962 Kilembe, Uganda) on seychelliläinen poliitikko, josta tuli Seychellien presidentti lokakuussa 2016 James Michelin jätettyä virkansa. Sitä ennen Faure ehti toimia useissa eri ministerin tehtävissä ja varapresidenttinä vuodesta 2010.
Elämä

Danny Faure syntyi 1962 Ugandassa Kilembessä seychelliläisille vanhemmille. Peruskoulunsa hän kävi Seychelleillä ja Kuubassa hän sai korkeakoulututkinnon politiikan tutkimuksesta.
Faure toimi vuodesta 1985 Seychellien opetusministeriön opetussuunnitelman apulaisvirkamiehenä. Samaan aikaan hän opetti National Youth Servicessä ja Seychelles Polytechnicissä. Fauren poliittinen ura alkoi 1993, kun hänet valittiin parlamenttiin.
Faure nousi Seychellien opetusministeriksi huhtikuussa 1998, jolloin hän aloitti 18 vuotta kestäneen aikansa ministerinä. Tämän jälkeen hän on toiminut nuoriso-, finanssi- ja kauppaministereinä, julkishallinnon ministerinä sekä informaatio- ja viestintäministerinä. Finanssiministerikaudellaan Seychelleillä aloitettiin Kansainvälisen valuuttarahaston tukemat talousuudistukset, joita Faure valvoi.
Presidentti James Michel valitsi Fauren varapresidentikseen vuonna 2010. Tämän jälkeen Michel voitti presidentinvaalit 2011 ja 2015, joissa Faure oli Michelin varapresidenttiehdokkaana. Faure nousi Michelin seuraajaksi, kun tämä jätti paikkansa lokakuussa 2016.
Aiheesta muualla

Kuvia tai muita tiedostoja aiheesta Danny Faure Wikimedia Commonsissa
Chris Brown (yleisurheilija)

| Mitalit | Mitalit | Mitalit |  |
| --- | --- | --- | --- |
|  Chris Brown vuonna 2010. |  Chris Brown vuonna 2010. |  Chris Brown vuonna 2010. |  |
Maa:   Bahama
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | Lontoo 2012 | 4 × 400 m |  |
|  Hopeaa | Peking 2008 | 4 × 400 m |  |
|  Pronssia | Sydney 2000 | 4 × 400 m |  |
|  Pronssia | Rio 2016 | 4 × 400 m |  |
| MM-kilpailut  | MM-kilpailut  | MM-kilpailut  |  |
|  Kultaa | Edmonton 2001 | 4 × 400 m |  |
|  Hopeaa | Helsinki 2005 | 4 × 400 m |  |
|  Hopeaa | Osaka 2007 | 4 × 400 m |  |
|  Pronssia | Pariisi 2003 | 4 × 400 m |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Kultaa | Doha 2010 | 400 m |  |
|  Hopeaa | Sopot 2014 | 400 m |  |
|  Hopeaa | Portland 2016 | 4 × 400 m |  |
|  Pronssia | Moskova 2006 | 400 m |  |
|  Pronssia | Valencia 2008 | 400 m |  |
|  Pronssia | Istanbul 2012 | 400 m |  |
| Pan-Amerikan kisat  | Pan-Amerikan kisat  | Pan-Amerikan kisat  |  |
|  Kultaa | Rio de Janeiro 2007 | 400 m |  |
|  Kultaa | Rio de Janeiro 2007 | 4 × 400 m |  |
| Kansainyhteisön kisat  | Kansainyhteisön kisat  | Kansainyhteisön kisat  |  |
|  Hopeaa | Glasgow 2014 | 4×400 m |  |
Christopher Deon ”Chris” Brown (s. 15. lokakuuta 1978 Nassau) on bahamalainen pikajuoksija, jonka päämatka on 400 metrin juoksu.
Henkilökohtaiset ennätykset > Ulkoradat

200 metrin juoksu: 20,58 (2015)
400 metrin juoksu: 44,40 (2008)
800 metrin juoksu: 1.49,54 (1998)
Henkilökohtaiset ennätykset > Sisäradat

400 metrin juoksu: 45,58 (2014)
500 metrin juoksu: 1.03,67 (2003)
Dmitri Šiškin

Dmitri Šiškin
Dmitri Šiškin (ven. Дмитрий Игоревич Шишкин; s. 1992 Tšeljabinsk) on venäläinen pianisti.
Šiškin pääsi Gnesin-musiikkiakatemiaan vuonna 2001. Hän valmistui vuonna 2015 Moskovan konservatoriosta, jossa oli opiskellut Eliso Virsaladzen johdolla. Sittemmin hän on opiskellut Epifanio Comisin johdolla Cataniassa ja Arie Vardin johdolla Hannoverissa. Šiškin on tullut palkituiksi useissa kansainvälisissä kilpailuissa, kuten Geneven kansainvälisessä musiikkikilpailussa (ensipalkinto, 2018) ja kansainvälisessä Tšaikovski-kilpailussa (toinen palkinto, 2019). Vuonna 2015 Šiškin sijoittui kuudenneksi kansainvälisessä Frédéric Chopin -pianokilpailussa.
Šiškin on soittanut lukuisten venäläisten ja ulkomaalaisten orkesterien kanssa. Hän on tehnyt esiintymisiä myös kansainvälisillä festivaaleilla, kuten Bergenin kansainvälisellä festivaalilla ja Dubrovnikin kesäfestivaalilla.
Dmitrij Vaľukevič

Dmitrij Vaľukevič (valkoven. Дзьмітры Валюкевіч, Dzmitry Valjukevitš, s. 31. toukokuuta 1981) on Valko-Venäjällä syntynyt, Slovakiaa vuodesta 2005 edustanut kolmiloikkaaja.
Hän karsiutui Wienin sisäratojen EM-kilpailuissa 2002 ja Pariisin MM-kilpailuissa 2003, mutta oli neljäs Budapestin sisäratojen MM-kilpailuissa 2004. Hän karsiutui jälleen Ateenan olympialaisissa 2004, vuoden 2006 Moskovan sisäratojen MM-kilpailuissa ja Göteborgin EM-kilpailuissa sekä Osakan MM-kilpailuissa 2007. Vuonna 2008 hän oli viides Valencian sisäratojen MM-kilpailuissa, mutta karsiutui Pekingin olympialaisissa. Hän oli kahdestoista Berliinin MM-kilpailuissa 2009 ja seitsemäs sekä vuoden 2010 Dohan sisäratojen MM-kilpailuissa että Barcelonan EM-kilpailuissa.
Hänen ennätyksensä on 17,57 m, jonka hän hyppäsi Bydgoszczissa 19. heinäkuuta 2003. Sisäradoilla hän on hypännyt 17,31 m Samarassa 29. tammikuuta 2004. Pituushypyssä hänen ulkoratojen ennätyksensä on 786 cm (Bratislavassa 15. syyskuuta 2005) ja sisäratojen 758 cm (Bratislavassa 20. helmikuuta 2005).
Hänen isänsä on Neuvostoliittoa ja Valko-Venäjää edustanut kolmiloikkaaja Gennadi Valjukevitš, jonka ennätykseksi jäi 17,53 m. Hänen entisen valmentajansa Aleksander Beskrovnyn, jonka vaimo on entinen pituushyppääjä Galina Tšistjakova, kolmiloikkaennätys on sentilleen sama kuin Gennadilla. Hänen nykyinen valmentajansa Vitold Kreer on sen sijaan saavuttanut kaksi olympiapronssia sekä valmentanut aiemmin Gennadia ja Viktor Sanejevia.
Dave McKean

Dave McKean
David Tench McKean (s. 29. joulukuuta 1963 Maidenhead, Englanti) on englantilainen kuvittaja, valokuvaaja, sarjakuvataiteilija, elokuvaohjaaja ja muusikko. Hän yhdistelee taiteessaan piirustuksia, maalauksia, valokuvia, veistoksia ja digitaalista kuvaa kollaasimaisiksi kokonaisuuksiksi.
Elämä ja teot

Jo ennen valmistumistaan Berkshire College of Art and Designista vuonna 1986 McKean työskenteli kuvittajana. Samana vuonna käynnistynyt yhteistyö käsikirjoittaja Neil Gaimanin kanssa poiki heidän ensimmäisen sarjakuvaromaaninsa Violent Cases, joka julkaistiin 1987. McKean ja Gaiman ovat työskennelleet usein yhdessä myöhemminkin ja McKeanin tunnetuimpia töitä ovat Gaimanin luoman The Sandman -sarjakuvan kannet. Sarjakuvien lisäksi he ovat tehneet yhdessä muun muassa kaksi satukirjaa.
Vuosina 1990–1996 ilmestynyt kymmenosainen sarjakuvaromaani Cages on tunnetuin McKeanin itsenäisesti tekemistä sarjakuvista. McKean pelkisti tyylinsä Cagesissa mustavalkoisiksi tussipiirustuksiksi. McKean on myös suunnittelut yli 150 levyn kansitaiteen (muun muassa Alice Cooper, Testament, Tori Amos, Dream Theater, Counting Crows, Michael Nyman, Skinny Puppy, Front Line Assembly, Stabbing Westward ja Bill Bruford).
Tammikuussa 2005 sai ensi-iltansa McKeanin esikoiselokuva MirrorMask, jonka Gaiman on käsikirjoittanut McKeanin tarinan pohjalta. Lastenelokuva yhdistelee aitoja näyttelijöitä digitaaliseen animaatioon.
McKean on myös ansioitunut jazzpianisti ja kuuluu saksofonisti Ian Ballamyn kanssa Feral Records -yhtiön perustajiin.
Aiheesta muualla

The Art of Dave McKean (englanniksi)
Dave McKean Internet Movie Databasessa. (englanniksi)
Cold Spring Township (Pennsylvania)

| Cold Spring Township |
| --- | --- |
 Cold Spring Townshipin sijainti Lebanonin piirikunnassa
 Cold Spring Township
 Koordinaatit: 40°30′25″N, 76°35′13″W 
Valtio:  Yhdysvallat
Osavaltio:  Pennsylvania
Piirikunta:  Lebanon
Pinta-ala:  
 – Kokonaispinta-ala:  64,28 km²
 – Josta vettä:  0,02 km² 
Väkiluku (2020):  59
 – Väestötiheys:  0,92 as./km²
Infobox OKVirheellinen NIMI-arvo: 
Cold Spring Township on kunta (township) Yhdysvalloissa Pennsylvanian osavaltiossa. Sen väkiluku oli 59 vuonna 2020. Kunta sijaitsee Lebanonin piirikunnassa.
Cold Spring Townshipillä ei ole ollenkaan kunnallisveroa, ei vesi-, viemäri- tai tieosastoa, ei kunnantaloa eikä virkamiehiä. Ei ole ketään, joka "kertoisi, milloin et voi rakentaa vajaa". Kunnalla ei ole tiettävästi ollut paikallishallintoa "vuodesta 1961 lähtien, jolloin ihmiset vain lakkasivat asettumasta ehdolle".
Väestö

Vuonna 2020 Cold Spring Townshipin 59 asukkaasta valkoisia oli 93,2 % ja alkuperäisasukkaita 1,7 %. Asukkaista 5,1 % kuului kahteen tai useampaan rotuun.
Dele Aiyenugba

| 0 | 1 | 2 |
| --- | --- | --- |

Henkilötiedot
Koko nimi: Bamidele Mathew Aiyenugba
Syntymäaika: 20. marraskuuta 1983 (ikä 40)
Syntymäpaikka: Jos, Nigeria
Pelipaikka: Maalivahti
Pituus: 181 cm
Seura
Seura: Bnei Yehuda
Pelinumero: 1
Seurat
| Vuodet | Seura | O (M) |
| 1998-2000   2001-2007   2007- | Kwara United   Enyimba   Bnei Yehuda |     90 (0) |
Maajoukkue
| 2005-   2008 |  Nigeria    Nigerian alle 23-vuotiaat | 9 (0)   2 (0) |
 Seurajoukkueuran tilastot kattavat vain kansalliset sarjat, päivitetty 12. heinäkuuta 2010.  Maajoukkueuran tilastot päivitetty 12. heinäkuuta 2010.
| Mitalit> Maa:   Nigeria.Miesten jalkapallo.AM-kilpailut  | Mitalit> Maa:   Nigeria.Miesten jalkapallo.AM-kilpailut  | Mitalit> Maa:   Nigeria.Miesten jalkapallo.AM-kilpailut  | Maa:   Nigeria> Miesten jalkapallo. |
| --- | --- | --- | --- |
|  Pronssia | Egypti 2006 | Jalkapallo |  |
|  Pronssia | Angola 2010 | Jalkapallo |  |
Bamidele Mathew "Dele" Aiyenugba (s. 20. marraskuuta 1983 Jos) on nigerialainen jalkapalloilija, pelipaikaltaan maalivahti. Aiyenugba edustaa israelilaista Bnei Yehudaa, johon hän siirtyi vuonna 2007 paikkaamaan seurasta lähtenyttä maanmiestään Vincent Enyeamaa. Aiyenugba on pelannut Nigerian alle 23-vuotiaiden maajoukkueessa kaksi ottelua ja aikuisten maajoukkueessa yhdeksän peliä. Hän on ollut mukana Afrikan-mestaruuskilpailuissa 2006, 2008 ja 2010 sekä MM-kisoissa 2010, mutta ei ole ollut joukkueen ykkösmaalivahti yhdessäkään turnauksessa.
Aiyenugban etunimi Bamidele tarkoittaa "seuraa minua kotiin".